laion/Wikipedia-Exotic huggingface dataset:
Juan Carlos Arce

Juan Carlos Arce Justiniano (sündinud 10. aprillil 1985 Santa Cruz de la Sierras) on Boliivia jalgpallur. Ta mängib Boliivia kõrgliiga klubis Always Ready ja Boliivia jalgpallikoondises ründajana. Ta alustas klubikarjääri 2003. aastal Boliivia kõrgliiga klubis Oriente Petrolero. Aastatel 2006–2009 oli ta laenul põhiliselt välisklubides: 2006. aastal Brasiilias Portuguesas, 2007. aastal Brasiilias Corinthians, 2007–2008 Kataris Al-Arabis, 2008. aastal Lõuna-Koreas Seongnamis ja 2009. aastal taas Brasiilias Sport Club do Recifes. 2010. aastal sõlmis ta kolme aasta pikkuse lepingu Venemaa kõrgliiga klubiga Groznõi Ahmat, kuid 2010. aasta hooajal pidas ta klubi meeskonnas 20 mängu, aga ei löönud ühtegi väravat, mistõttu suundus ta juba järgmisel hooajal tagasi Boliiviasse. 2011. aastal liitus ta Boliivia kõrgliiga klubiga Oriente Petrolero. Järgmisel aastal suundus ta Club Bolívar, kellega tuli Boliivia meistriks kuuel korral. Alates 2021. aastast mängib ta Boliivia kõrgliiga klubis Always Ready. Debüüdi Boliivia jalgpallikoondises tegi Acre 2004. aastal. Esimese värava lõi ta koondise särgis 15. novembril 2006 sõprusmängus El Salvadori vastu. Ta on kuulunud Boliivia koondisse 2004., 2007. ja 2011. ja 2021. aasta Copa Américal ning 2016. aastal Copa América Centenariol. 2007. aasta Copa América esimeses alagrupimängus lõi ta värava Venezuela vastu ja 2016. aasta Copa América Centenario esimeses alagrupimängus Panama vastu. Bolívar Boliivia jalgpalliliiga (6): 2012/2013 Clausura, 2014/2015 Apertura, 2014/2015 Clausura, 2016/2017 Apertura Adecuación, 2016/2017 Clausura, 2019 Apertura Bolivia - J.Acre. soccerway.com. Vaadatud 17.12.2018
Steyr Mannlicher

Steyr Mannlicher GmbH on Austria käsitulirelvade tootja, mille peakorter asub St. Ulrich bei Steyr linnas. Steyr-Daimler-Puch AG Steyr Sportwaffen GmbH Steyr Arms
Ukraina õigeusu kirikute ühendkogu

Ukraina õigeusu kirikute ühendkogu (ukraina keeles Об'єднавчий собор українських православних церков) oli 15. detsembril 2018 Kiievis Püha Sofia peakirikus toimunud Ukraina Õigeusu Kiriku asutav kogu. 11. oktoobril 2018 teatas Konstantinoopoli patriarhaat, et jätkab "Ukraina kirikule" (Church of Ukraine) autokefaalia andmise idee elluviimist. Kirikukogu kutsus kokku Konstantinoopoli patriarh Bartholomeos I, kes saatis kutsed osalemiseks Ukraina kõigi õigeusu kirikute – Kiievi Patriarhaadi Ukraina Õigeusu Kiriku (KPUÕK), Ukraina Autokefaalse Õigeusu Kiriku (UAÕK) ja Moskva Patriarhaadi Ukraina Õigeusu Kiriku (MPUÕK) – piiskoppidele. Asutav kogu kutsuti kokku kohaliku kiriku kogu formaadis: iga kutsutud piiskopiga tuli kaasa üks tema piiskopkonna vaimulik ja ilmik või munk. Kutsutud piiskoppidest osalesid kõik 42 KPUÕK piiskoppi, kõik 12 UAÕK piiskoppi ja 2 73-st MPUÕK piiskopist. Kirikukogu juhatasid ühiselt Konstantinoopoli patriarhi määratud eksarh, Gallia metropoliit Emmanuel (Adamakis) ja Ukraina president Petro Porošenko. Ühendkogul ei osalenud MPUÕK Tšerkassõ ja Kanivi metropoliit Sofronius, kes oli selles kirikus üks autokefaalia pooldaja. Päevakorras oli kohaliku autokefaalse Ukraina Õigeusu Kiriku (UÕK) asutamine, selle põhikirja kinnitamine ja kirikupea valimine. Ühendkogu hääletas UÕK asutamise poolt ja kinnitas põhikirja. Kirikupeaks valiti Kiievi Patriarhaadi Ukraina Õigeusu Kiriku Perejaslavi ja Bila Tserkva metropoliit Epifanius (Dumenko). Uue kiriku eestseisja tiitliks sai Kiievi ja kogu Ukraina metropoliit, sest kirik asutati metropooliana. Ukraina Õigeusu Kiriku ajalugu Announcement. Ecumenical Patriarchate, the 11th of October, 2018 - Chief Secretariat of the Holy and Sacred Synod 11.10.2018 (vaadatud 18.04.2019) Tadeusz A. Olszański. Historic unification of Ukrainian Orthodox Church. Centre for Eastern Studies (OSW), 17.12.2018. Отсутствовавший на Соборе митрополит УПЦ МП Софроний записал видеообращение - Lb.ua, 17.12.2018 (vaadatud 07.03.2019) vt. nt. Митрополит УПЦ (МП) Софроний рассказал, что нужно сделать для достижения автокефалии- Релігія в Україні, 14.09.2011 (vaadatud 07.03.2019) BBC INTERVIEW WITH PRO-UKRAINIAN AUTOCEPHALY METROPOLITAN SOPHRONIY OF CHERKASY AND KANIV- RISU, 30.11.2018 (vaadatud 14.03.2019)
2018. aasta ujumise lühiraja maailmameistrivõistlused

2018. aasta ujumise lühiraja maailmameistrivõistlused olid 14. maailmameistrivõistlused lühiraja ujumises, mis toimusid 11.–16. detsembrini Hiinas Hangzhous. 2018. aasta ujumise lühiraja maailmameistrivõistlused FINA kodulehel Kõik tulemused
Malcom

Malcom võib viidata järgnevale: Malcolm (eesnimi) Malcom (jalgpallur) (Malcom Filipe Silva de Oliveira; sündinud 1997), Brasiilia jalgpallur Malcom I, Šoti kuningas Malcom II, Šoti kuningas Malcom III, Šoti kuningas Malcom IV, Šoti kuningas Norman Malcolm, Ameerika Ühendriikide filosoof Malcolm Ranjith, Colombo peapiiskop Malcolm X, Ameerika Ühendriikide vaimulik ja inimõiguste eest võitleja Malcolm (Iowa), linn Iowa osariigis Malcolm (Nebraska), küla Nebraska osariigis Malcolm Lincoln, Eesti ansambel Imelaps Malcolm (Malcolm in the Middle), Ameerika Ühendriikide telesari
Ottoshoop

Ottoshoop on linn Lõuna-Aafrika Vabariigi Loodeprovintsis Ngaka Modiri Molema ringkonnas. 1875. aastal leiti piirkonnas kulda. Linn asutati 1876. aastal. Lõuna-Aafrika Vabariigi 2011. aasta rahvaloenduse andmetel oli Ottoshoopi elanikest mustanahalisi aafriklasi 93,15%, valgeid 4,80%, värvilisi 1,37%, India või Aasia päritolu inimesi 0,64% ja teisi 0,05%. Tsvana keelt pidas emakeeleks 85,96% inimesi, afrikaani keelt 6,14%, inglise keelt 2,43% ja suulu keelt 2,37%. Ottoshoop Archive Today https://census2011.adrianfrith.com/place/667044
Ruumpaisumismoodul

Ruumpaisumismoodul või mahtelastsusmoodul ( K {\displaystyle K} või B {\displaystyle B} ) on elastsusmoodul, mis iseloomustab mingi keskmistatud normaalpinge (mõjub keha kõikidele pindadele) muutuse korral avalduva ruumdeformatsiooni (suhtelise mahumuutuse) suurust. Ruumpaisumismoodulit K > 0 {\displaystyle K>0} võib formaalselt defineerida valemiga K = − V d P d V {\displaystyle K=-V{\frac {dP}{dV}}} kus P {\displaystyle P} on rõhk, V {\displaystyle V} is ruumala ja d P / d V {\displaystyle dP/dV} tähistab rõhu tuletist ruumala suhtes. Arvestades ühikulist massi, K = ρ d P d ρ {\displaystyle K=\rho {\frac {dP}{d\rho }}} kus ρ on tihedus ja dP/dρ tähistab rõhu tuletist tiheduse suhtes (ehk rõhu muutumise kiirust ruumala muutumisel). Ruumpaisumismooduli pöördväärtus on tuntud kui aine kokkusurutavus. Materjal mille mahtelastsusmoodul on 35 GPa kaotab ühe protsendi oma ruumalast, kui talle mõjub väline rõhk suurusega 0.35 GPa. Elastsusmoodul Normaalelastsusmoodul "Silicone Rubber". AZO materials. Page 52 of "Introduction to Solid State Physics, 8th edition" by Charles Kittel, 2005 Fluegel, Alexander. "Bulk modulus calculation of glasses". glassproperties.com.
Kamieskroon

Kamieskroon on asula Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas. Kamieskroon on rajatud 1924. aastal. Lõuna-Aafrika Vabariigi 2011. aasta rahvaloenduse andmetel oli Kamieskrooni elanikest värvilisi 76,15%, valgeid 12,99%, mustanahalisi aafriklasi 10,75% ja India või Aasia päritolu inimesi 0,11%. Afrikaani keelt pidas emakeeleks 96,79% inimesi, tsvana keelt 1,54% ja inglise keelt 0,77%. Kamieskroon Tracks 4 Africa https://census2011.adrianfrith.com/place/365007
Riemvasmaak

Riemvasmaak on asula Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai ǃGaribi vallas. Riemvasmaak asub Molopo jõe ääres. Lõuna-Aafrika Vabariigi 2011. aasta rahvaloenduse andmetel oli Riemvasmaaki elanikest värvilisi 43,66%, mustanahalisi aafriklasi 23,63%, valgeid 0,29%, India või Aasia päritolu inimesi 0,14% ja teisi 32,28%. Afrikaani keelt pidas emakeeleks 95,39% inimesi, inglise keelt 1,44% ja koosa keelt 1,01%. https://census2011.adrianfrith.com/place/378002
Dithakong

Dithakong on asula Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Joe Morolongi vallas. Lõuna-Aafrika Vabariigi 2011. aasta rahvaloenduse andmetel oli Dithakongi elanikest mustanahalisi aafriklasi 99,35%, India või Aasia päritolu inimesi 0,30% ja teisi 0,30%. Tsvana keelt pidas emakeeleks 96,22% inimesi, inglise keelt 0,83%, viipekeelt 0,71% ja suulu keelt 0,65%. https://census2011.adrianfrith.com/place/360053
Barbarossa

Barbarossa (itaalia keeles 'punahabe') nime on kandnud: Friedrich Barbarossa (1122 või 1124 – 10. juuni 1190), Saksa kuningas alates 1152. aastast, Saksa-Rooma Rooma keiser alates 1155. aastast kuni surmani 1190. aastal; Operatsioon Barbarossa, koodnimetus Teise maailmasõjas käigus aset leidnud teljeriikide sissetungile Nõukogude Liitu, mis algas 22. juunil 1941;
Johannes Sarapuu

Johannes Sarapuu (2. august 1931 – 13. august 2008) oli eesti agronoom. 1951. aastal lõpetas ta Valga 1. Keskkooli ja 1956. aastal Eesti Põllumajanduse Akadeemia agronoomina. Ta oli Paide rajooni 9. Mai kolhoosi agronoom, hiljem peaagronoom. Aastatel 1963–1967 oli ta Eesti NSV Ülemnõukogu VI koosseisu saadik. 1969 Eesti NSV teeneline agronoom 1967, 1970, 1972, 1973, 1975, 1976, 1980, 1981 Vabariigi suurte saakide meister Haud Paide Reopalu kalmistul
Adendorf

Adendorf on vald Saksamaal Alam-Saksi liidumaal Lüneburgi kreisis. Valla pindala on 16,08 km². 31. detsembril 2017 elas seal 10 783 inimest. Saint-Romain-de-Colbosc, Prantsusmaa, aastast 1987 Wągrowiec, Poola, aastast 2001 Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.adendorf.de
Alfred Kadastik

Alfred Kadastik (9. veebruar 1921 Pajusi – 1. aprill 2005 Paide) oli eesti majandijuht ja rahvasaadik. 1960. aastatel oli ta Paide rajooni kolhoosi "Õiguse Võit" esimees. Aastatel 1963–1967 oli ta Eesti NSV Ülemnõukogu VI koosseisu saadik ja Eesti NSV Ülemnõukogu Presiidiumi liige. Ta on maetud Paide Sillaotsa kalmistule. Sirp ja Vasar, 25. mai 1962 Kalmistute register HAUDI Rahvusarhiivi fotode infosüsteem FOTIS. Alfred Kadastik (1963)
Eesti jalgpallikoondislaste lahkumismängude loend

Siin on loetletud Eesti jalgpallikoondislaste lahkumismänge. Lahkumismäng, Eestis peetav sõpruskohtumine, on Eesti Jalgpalli Liidu algatatud austusavaldus kõigile vähemalt sada korda Eesti koondises Eestit esindanud mängijatele. Esimene lahkumismäng toimus 20. aprillil 2005 Lilleküla staadionil Marko Kristali auks. 2020. aasta 26. märtsil pidi toimuma Aleksandr Dmitrijevi lahkumismäng Uus-Kaledoonia vastu, kuid koroonapandeemia tõttu seda mängu ei toimunud. 2022. aasta 19. augustil toimus kolme koondislase lahkumismäng ("suur legendide mäng"), mitteamtlik sõpruskohtumine, kus vastamisi läksid Eesti ja Soome endised tippmängijad. Aleksandr Dmitrijev Enar Jääger Dmitri Kruglov Üle 100 mängu mänginud aktiivsed mängijad: Ragnar Klavan Konstantin Vassiljev Eesti jalgpallikoondislaste loend Lahkumismäng oli 74., aga ta mängis 2015. aastal koondises veel ühe kohtumise. Eesti võõrustab Aleksandr Dmitrijevi lahkumismängus Uus-Kaledooniat ERR Sport 24. oktoober 2019 https://sport.err.ee/1608637696/kolme-jalgpallikoondislase-lahkumismang-toimub-koos-juubeli-tahistamisega Hüvasti, Marko Kristal! Postimees, 21. aprill 2005 Protokoll Galerii: Martin Reimi lahkumismäng Postimees, 6. juuni 2009 Protokoll Mart Poomi lahkumismäng Eesti - Portugal lõppes 0:0 Õhtuleht, 10. juuni 2009 Protokoll Eesti võitis Zelinski lahkumismängus Soome 2:0 Õhtuleht, 21. mai 2010 Protokoll Rimo Hundi väljakuletulek lõpetas Viikmäe koondisekarjääri Lääne Elu, 3. juuni 2013 Protokoll Eesti viigistas Operi lahkumismängus Gibraltariga ERR Sport, 26. mai 2014 Protokoll FOTOD: Vassiljev päästis Raio Piiroja lahkumismängus Eestile Islandi vastu viigi Delfi, 31. märts 2015 Protokoll Galerii: Pareiko lahkumismäng Saint Kittsi ja Nevise vastu Õhtuleht, 17. november 2015 Protokoll 7 VÕTIT | Joel "Juki" Lindpere saadeti väärikalt erru, Eesti - Andorra 2:0 Õhtuleht, 1. juuni 2016 Protokoll Naisvutilegend Morkovkina nõustus lõpuks hõbemärgi väärilisele mängule tulema Õhtuleht, 27. august 2015 Protokoll Morkovkina lõpetas koondisekarjääri kübaratrikiga Soccernet.ee, 10. juuni 2012 Protokoll Signy Aarna lahkumismängu eel: ära unusta kunagi seda, kust pärit oled Delfi, 7. aprill 2023 Protokoll
Pärtel Lippus

Pärtel Lippus (sündinud 20. märtsil 1980) on eesti foneetik. Ta on lõpetanud 1998. aastal Tallinna Prantsuse Lütseumi ning 2003. aastal bakalaureuseõppes ja 2005. aastal magistriõppes Tartu Ülikooli eesti ja soome-ugri keeleteaduse alal. 2011. aastal kaitses ta Tartu Ülikoolis doktoritöö "The acoustic features and perception of the Estonian quantity system" ("Eesti välte akustilised tunnused ja taju"), juhendaja oli Karl Pajusalu. Pärtel Lippus on Tartu Ülikooli eesti foneetika vanemteadur. Oma teadustöös on ta keskendunud eesti keele prosoodia uurimisele ja kirjeldamisele ning on Tartu Ülikooli eesti keele spontaanse kõne foneetilist korpuse arendaja. 2010. aastast on ta Rahvusvahelise kõnekommunikatsiooni assotsiatsiooni (ISCA) liige ja 2006. aastast Rahvusvahelise kõnekommunikatsiooni assotsiatsiooni (ISCA) kõneprosoodia huvigrupi (SProSIG) liige. Samuti on ta kuulunud mitme konverentsi korralduskomiteesse (nt XXXII Fonetiikan päivät, Nordic Prosody XI). 2003. aastal sai ta Eesti Vabariigi Presidendi rahvaluulepreemia, 2006. aastal Valter Niiluse preemia ja 2012. aastal Üliõpilaste teadustööde riiklikul konkursil 2. preemia. Tema ema oli muusikateadlane Urve Lippus, emapoolne vanaema oli pianist ja muusikapedagoog Virve Lippus, emapoolne vanaisa oli viiuldaja ja muusikapedagoog Endel Lippus. Pärtel Lippus Eesti Teadusinfosüsteemis
Reisibüroo

Reisibüroo on äriregistris registreeritud ettevõte, kes müüb reisikorraldaja koostatud pakettreise. Lisaks sellele võib ta osutada ja vahendada reisiteenuseid. Tuntumad reisibürood Eestis on Estravel, Novatours, Go Travel ja Baltic Tours. Esimene reisibüroo asutati 1758. aastal, kui loodi Cox & Kings. Reisibüroode ajalugu on mõjutanud ka ettevõte Thomas Cook & Son, mille asutas 1872. aastal Inglismaalt pärit Thomas Cook koos oma pojaga. Oma esimese ekskursiooni korraldas Thomas 1841. aastal ja selles osales ligikaudu 500 inimest. Thomas Cook asutas lisaks reisibüroole esimesed puhkuse pakettreisid ning 1879. aastal organiseeris esimese pakettreisi Euroopasse ja USAsse. Reisibüroo loomine hoogustas turismimajanduse arengut. Reisibüroo eesmärk on peamiselt reise vahendada ning anda teavet kliendile reisi sihtkohast, arvestades tema soove. Reisibüroo paneb teenuse ostjale kokku kõik reisiks vajaliku: lennupiletid, majutuse, kindlustuse, transfeeri, lisateenused, valuutavahetuse ja viisa hankimise, et reis sujuks võimalikult mugavalt. Populaarsemad pakettreisid on sooja kliimaga riikidesse korraldatavad puhkusereisid, mis hõlmavad lennupileteid, majutust, toitlustust, transfeeri, viisat ja kindlustust. Levinumad sihtkohad on Türgi, Egiptus, Hispaania. Populaarsed on ka suusareisid Skandinaaviasse, Austriasse ja Šveitsi. Samuti broneeritakse reisibüroo kaudu lennupiletid, kindlustus, majutus ja toitlustus. Üha rohkem kasutatakse võimalust reis endale ise kokku panna ning muretuks reisimiseks on loodud online-reisibürood. Online-reisibüroo kaudu saab endale ise valida sihtkoha, majutuse, lennupiletid jne. Sellised tuntumad reisibürood on näiteks Bookit.com, CheapOair, OneTravel, Expedia. Eestis tegutsevatest reisibüroodest on tuntumad Estravel, Novatours, Go Travel, Baltic Tours, Reisiekspert ja Wris. Estravel on Eesti ja Baltimaade suurim reisibüroo, mis alustas tegevust 1988. aastal. Estravel tegeleb lisaks sissetuleva turismiga ning pakub välisturistile võimalusi Eestiga tutvuda. Mujal maailmas tegutsevatest reisibüroodest on tuntumad Vantage Deluxe World Travel, Vacation Internationale, Cox & Kingsm ja Thomas Cook & Son. Turismiseadus. (2001). Riigi Teataja I, 95, 607.Loetud aadressil https://www.riigiteataja.ee/akt/1036425 Thomas Cook. (n.d.). Thomas Cook History. Retrieved from https://www.thomascook.com/thomas-cook-history/ Gwenda, S. (2003). Manual of travel agency practice. Amsterdam: Elsevier. Introduction to Travel Agency. (n.d.). Retrieved from http://bieap.gov.in/Pdf/TTPaperIIYR2.pdf Estravel. (s.a.). Meist. Loetud aadressil https://www.estravel.ee/meist/
Gabriel Iglesias

Gabriel Jesus Iglesias (sündinud 15. juulil, 1976 San Diegois Californias) on Ameerika Ühendriikide koomik ja näitleja. Gabriel Iglesias andmekogus IMDb (inglise)
Felix Kauba

Felix Kauba (1. august 1916 Peterburi – 28. september 1995 Tallinn) oli eesti kirjastus- ja raamatukogundustegelane ning tõlkija. Ta sündis Peterburis, asus koos vanematega 1920. aastal Eestisse. 1935. aastal lõpetas ta Jakob Westholmi Gümnaasiumi. 1936–1938 õppis Tallinna Tehnikainstituudi keemiateaduskonnas, 1938–1939 Tartu Ülikooli filosoofiateaduskonnas vabakuulajana, 1939–1941 statsionaarse üliõpilasena. 1941. aastal mobiliseeriti Punaarmeesse, teenis algul Arhangelskis tööpataljonis sanitaarinstruktorina, hiljem Eesti laskurkorpuses. 1951. aastal lõpetas Tallinna Polütehnilise Instituudi majandusteaduskonna tööstusökonoomika erialal. 1945–1947 töötas ta Riikliku Kirjastuskeskuse müügikeskuse osakonnajuhatajana, aastatel 1947–1961 kirjastuse Pedagoogiline Kirjandus direktorina, Eesti Riikliku Kirjastuse direktori asetäitjana ja seejärel 10 aastat selle kirjastuse peatoimetajana. Aastatel 1961–1983 oli ta Eesti NSV Teaduste Akadeemia Raamatukogu direktor. Ta on tõlkinud eesti keelde romaane ja populaarteaduslikku kirjandust vene ja saksa keelest. Ta on maetud Tallinna Metsakalmistule. 1950 – Eesti NSV Ülemnõukogu Presiidiumi aukiri 1979 – Tööveterani medal 1980 – Karl Ernst von Baeri mälestusmedal 1981 – Eesti NSV teeneline kultuuritegelane 1983 – Eesti NSV Teaduste Akadeemia mälestusmedal Tema poeg on Tõnu Kauba. "Jakob Westholmi Gümnaasiumi vilistlased" (PDF). Originaali (PDF) arhiivikoopia seisuga 2. veebruar 2017. Vaadatud 18. detsember 2018. Album Academicum Universitatis Tartuensis 1918-1944 Leo Õispuu (koostaja). Eestlased Vene sõjaväes 1940–1945. Esimene osa (A–L). Tallinn, 2008. Lk 469 TTÜ lõpetajad 1918–2006 Feliks Kauba (nekroloog). Kultuurileht, 13. oktoober 1995 Kalmistute register HAUDI
Elastsus (pilvandmetöötlus)

Elastsus on pilvandmetöötluses omadus, mis kirjeldab süsteemi võimekust kohaneda töökoormuse muutustega. See seisneb ressursside automaatses jaotamises, et igal hetkel oleks saadaval süsteemi vajadustele vastav kogus ressursse. Herbst, Nikolas; Samuel Kounev; Ralf Reussner (2013). "Elasticity in Cloud Computing: What It Is, and What It Is Not" (PDF). Proceedings of the 10th International Conference on Autonomic Computing (ICAC 2013), San Jose, CA, June 24–28. Originaali (PDF) arhiivikoopia seisuga 7. jaanuar 2018. Vaadatud 18. detsembril 2018. Nikolas Herbst, Rouven Krebs, Giorgos Oikonomou, George Kousiouris, Athanasia Evangelinou, Alexandru Iosup, and Samuel Kounev. Ready for Rain? A View from SPEC Research on the Future of Cloud Metrics. Technical Report SPEC-RG-2016-01, SPEC Research Group - Cloud Working Group, Standard Performance Evaluation Corporation (SPEC), 2016. [1]
Epifanius

Epifanius (kreeka keeles Ἐπιφάνιος; ukraina keeles Епіфаній; vene keeles Епифаний) on kreeka päritolu mehenimi. Epifanius (Dumenko) Epifanius (Dimitriou) Epifanius Salamisest
De Rust

De Rust on asula Lõuna-Aafrika Vabariigis Lääne-Kapimaa provintsis Garden Route'i ringkonnas Oudtshoorni vallas. De Rust on asutatud 1900. aastal. Lõuna-Aafrika Vabariigi 2011. aasta rahvaloenduse andmetel oli De Rusti elanikest värvilisi 87,35%, valgeid 8,89%, mustanahalisi aafriklasi 2,47%, India või Aasia päritolu inimesi 0,48% ja teisi 0,81%. Afrikaani keelt pidas emakeeleks 93,52%, inglise keelt 4,12% ja tsvana keelt 0,76%. De Rust - history Garden Route https://census2011.adrianfrith.com/place/178001
Doris Laine

Doris Laine (õieti Doris Linnea Laine-Almi; 31. oktoober 1931 Helsingi – 15. detsember 2018 Helsingi) oli soome baleriin, koreograaf ja tantsupedagoog. Aastal 1957 anti talle Pro Finlandia medal. Ta oli aastast 1952 abielus soome tenori Alfons Almiga (1904–1991).
Essen (täpsustus)

Essen on kohanimi: Essen, linn Saksamaal Essen (Oldenburg), vald Cloppenburgi kreisis, Alam-Saksimaal, Saksamaal Essen on mitme suguvõsa nimi: Essen (aadlisuguvõsa), Vestfaalist pärit aadlisuguvõsa Essen af Zellie, Saaremaa Selgase mõisa järgi nime saanud aadlisuguvõsa Essen (Gelderni suguvõsa), Geldernist pärit aadlisuguvõsa Essen (Lübecki suguvõsa), Lübeckist pärit kaupmehe- ja aadlisuguvõsa Essen (Greifswaldi suguvõsa), Greifswaldist pärit kaupmehe- ja aadlisuguvõsa
Plokkflöödimängijate loend

Siin on loetletud plokkflöödimängijaid. # A B C D E F G H I J K L M N O P Q R S Š Z Ž T U V W Õ Ä Ö Ü X Y - Aldo Abreu - Piers Adams - Giovanni Antonini - Rachel Begley - Vicki Boeckman - Kees Boeke - Erik Bosgraaf - Adriana Breukink - Drora Bruck - Daniël Brüggen - Frans Brüggen - Michael Copley - Patrick Denecker - Arnold Dolmetsch - Bertho Driever - Horacio Franco - Walter van Hauwe - Peter Holtslag - Friedrich von Huene - Edgar Hunt - Jorge Isaac - Ricardo Kanji - Erich Katz - Jill Kemp - Hans Maria Kneihs - Bernard Krainis - Barthold Kuijken - Genevieve Lacey - Dan Laurin - Paul Leenhouts - Hans-Martin Linde - Matthias Maute - Fred Morgan - David Munrow - Dorothee Oberlinger - Michala Petri - Philip Pickett - Barnaby Ralph - Gwyn Roberts - Pete Rose - Michael Schneider - Ashley Solomon - Hans Ulrich Staeps - Karel van Steenhoven - Maurice Steger - Reet Sukk - Stefan Temmingh - Linda Turbett - Taavi-Mats Utt - Marion Verbruggen Plokkflööt
Port Beaufort

Port Beaufort on asula Lõuna-Aafrika Vabariigis Lääne-Kapimaa provintsis Garden Route'i ringkonnas Hessequa vallas. Port Beaufort asub Breede jõe suudmes India ookeani rannikul. Lõuna-Aafrika Vabariigi 2011. aasta rahvaloenduse andmetel oli Port Beauforti elanikest valgeid 87,23%, mustanahalisi aafriklasi 9,66%, värvilisi 2,18% ja teisi 0,93%. Afrikaani keelt pidas emakeeleks 72,12% inimesi ja inglise keelt 25,96%. https://census2011.adrianfrith.com/place/175010
Die Kelders

Die Kelders (ka De Kelders) on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Die Kelders asub Atlandi ookeani rannikul. Lõuna-Aafrika Vabariigi 2011. aasta rahvaloenduse andmetel oli Die Keldersi elanikest valgeid 95,42%, värvilisi 2,15%, mustanahalisi aafriklasi 1,96%, India või Aasia päritolu inimesi 0,09% ja teisi 0,28%. Afrikaani keelt pidas emakeeleks 84,36% inimesi ja inglise keelt 12,61%. https://census2011.adrianfrith.com/place/172020001
Piraatraadio

Piraatraadio ehk piraatraadiojaam on asukohariigi kehtiva tegevusloata raadiosaateid edastav raadiojaam. Esimeseks piraatraadiojaamaks peetakse 1925. aastal saadete edastamist alustanud Mississippi Ülikooli üliõpilaste raadiojaama WUMS (W University of MiSsissippi). "FM Query Results" [FM päringu tulemused] (inglise). FCC. 18. detsember 2018. Vaadatud 18.12.2018.  Piraatraadio – pildid, videod ja helifailid Wikimedia Commonsis
Harmandir Sahib

Harmandir Sahib ehk Kuldne tempel (pandžabi keeles ਹਰਿਮੰਦਰ ਸਾਹਿਬ) on sikhi pühamu Loode-Indias Pandžabi osariigis Amritsaris. See on sikhide kõige olulisem palverännu sihtpunkt. Esimene tempel ehitati sellele kohale 1604. aastal viienda sikhi guru Arjani poolt. Templile tehti nelja ilmakaarde sissepääsud, sümboliseerides avatust kõigile kastidele ja religioonidele, kuid hoone hävitati korduvalt afgaanidest vallutajate poolt. Aastatel 1801–1839 valitsenud maharadža Ranjit Singhi ajal taastati tempel – see ehitati marmorist ja kaeti kullatud vasega ning hakati seetõttu Kuldseks templiks kutsuma. palveränd sikhism religioon India "Harmandir Sahib". Britannica. Vaadatud 29.12.2021.